Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Olete te kunagi kuulnud kedagi ütlevat:
"No enam hullemaks minna ei saagi!"
Annan siinkohal nõu mitte kunagi enam niimoodi öelda,
sest alati annab hullemaks minna.
Usun, et inimesed,
kellest Ilmutuse raamatu nuhtluste kontekstis rääkinud oleme,
arvasid ka, et enam hullemaks minna ei saa
ja nad on halvima juba läbi teinud.
Kahjuks aga see pole nii.
Palun, et avaksite koos minuga Ilmutuse raamatu 9:13.
Oleme siiani näinud viite pasuna puhumistega kaasnenud häda
Kõik täiega kohutavad.
Kuid vaadake, mis juhtub kuuenda pasuna puhumise ajal.
Ilmutuse 9:13:
"Kuues ingel puhus pasunat ning ma kuulsin üht häält
Jumala ees oleva kuldaltari neljast nurgast"
Me nägime seda sama väljendit paar korda ka 8. peatükis.
Väljendit, mis viitab millelegi, mis on Jumala ees.
Miks see oluline on?
Et näidata lugejaile, et Jumalal on kontroll kõige üle
ja kõik, mis toimub, on Jumala tahe.
Küsite nüüd, kas see on Jumala tahe, et nii palju halba sünnib?
Jah, ühtpidi on, sest Jumala teed ja viisid ei muutu,.
Ta ütleb: "Ma sean su ette elu ja surma,
õnnistuse ja needuse"
ja Ta tahab, et me valiks elu ja õnnistuse.
Kuna meil aga on vaba tahe, on meil ka võimalus hüljata Ta tahe.
Jah, teoloogid võivad nüüd öelda: "Kui Jumal on Kõikväeline valitseja,
siis kuidas me saame hüljata Ta tahte?"
Aga seetõttu, et Jumal ei dikteeri kõike ette.
Jumala tahe ütleb, et saab olema Kuningriik.
Jumala tahtel on oma raamistik
ja kui me valime kuulekalt Tema tahte, saame ka õnnistatud.
Kui me aga ei vali targalt ja oleme mässumeelsed,
siis ka sel on oma tagajärjed.
Selline on Jumala tahe.
Miski pole lõplikult paika pandud, et kõik peab olema "just nii",
sest inimesele on antud vaba tahe.
Jumal reageerib vastavalt sellele, mis valikuid me teeme.
Seetõttu on ka oluline,
et me rakendaks targalt oma vaba tahet
ja langetaks otsuseid, mis on kooskõlas Jumala ilmutusega.
Me näeme siin kuuenda pitseri juures,
et inimesed mässasid selle tarkuse vastu.
Nad ei teinud tarku valikuid
ehk võiks ka öelda - nad armastasid endid surmani.
Olgu siinkohal öeldud,
et uhkus ehk enese armastus toob hävingu kaela
ja viib meid vales suunas.
Ilmutuse 9:13:
"Kuues ingel puhus pasunat ning ma kuulsin üht häält
Jumala ees oleva kuldaltari neljast nurgast,
see hüüdis kuuendale inglile, kelle käes oli pasun:
Lase lahti need neli inglit,
kes on ahelais suure Eufrati jõe ääres!”
Üks oluline asi, mida sellest salmist õppida,
on see, kui võtmetähtsusega on Lähis-Ida.
Seetõttu ka, kui tahate olla targad,
peaksite pöörama tähelepanu Lähis-Idas toimuvale.
Te saate ammutada prohvetlikku tõde
ehk mõista aegu ja prohvetlikke sündmusi
jälgides Lähis-Ida sündmusi.
Eriti veel, kuna Jeesus ise käskis meil jälgida "viigipuud".
Hoosea raamat ütleb meile, et selleks viigipuuks on Iisrael.
Üks asi, mis on ette teada, on see, et lõpuaegadel vihatakse Iisraeli.
Las ma tuua ühe näite.
See on muide talletatud info.
Info, et 2015. aasta oktoobris sündisid Iisraelis kohutavad asjad.
Oleme kuulnud lugusid,
kuidas teatud inimesed on lihtsalt võtnud noad
ja pussitanud juute.
Miks?
Seetõttu, et nad olid juudid.
Muide üks asi,
mida meedia ei kajastanud nende lugude puhul,
oli see, et nende pussitajate lemmik-sihtmärkideks
olid lastevankritega mehed ja naised.
Miks?
Need Palestiina terroristid...
Muide, "palestiinlane" on juba täis vihkamist sõna.
Miks nii?
Las ma öelda veel midagi.
See pole küll poliitiliselt korrektne, aga kinnitan, et see on Jumalast -
nimi "palestiinlane" on Jumalale ebameeldiv.
Miks?
Tõeline usklik on see, kelles elab Püha Vaim.
Püha Vaim aga annab meile märku, kui miski on Jumala tahte vastane.
Termin "palestiinlane"
lähtub heebreakeelsest sõnast “peleshet”.
Samast sõnast muide tuleb ka väljend "vilistid".
"Peleshet" aga on keegi, kes on Jumala vaenlane.
Keegi, kes seisab Jumala plaanide ja eesmärkide vastu.
Seega me nägime, kuidas palestiinlased ründasid sageli
lapsevankritega jalutavaid mehi.
Miks?
Kui pussitada lihtsalt mõnda meest, kes on üksi,
jookseks ta tõenäoliselt ohu eest peitu.
Kui sul aga on väike laps sinuga,
siis sa ei saa joosta, vaid pead paigale jääma,
et kaitsta oma last.
Seetõttu otsustasidki palestiinlased rünnata vankritega mehi,
sest nad ei pannud jooksu ja nii sai neile rohkem kahju teha.
Üks asi veel, millest meedia ei rääkinud.
Nad rääkisid ühest bussipeatusest ühes juutide linnas Iisraeli keskosas
ja ühest kõrgharidusega 29-aastasest naisterroristist,
kes läks noaga sinna bussipeatusesse.
Huvitav aspekt oli see, et ta võttis noa juba varem välja.
Isegi, et seal olid turvamehed ja politsei.
Ta läks nende ette ja nad piirasid ta ümber.
Meedia aga mustas kogu selles loos jälle Iisraeli.
Laialdane meedia ja ka ÜRO.
Kuulsin seda oma kõrvadega, kui USA'd külastasin.
Nad küsisid: "Kuidas see sai üldse juhtuda?
Kuus relvastatud sõdurit ümbritsemas seda naist -
miks nad pidid ta maha laskma?"
Kuid sellega ka uudis lõppes.
Kuid nad jätsid ühe asja rääkimata,
mida saab ise oma silmaga kaeda, sest see video on Youtube's üleval.
Ta võttis oma telefoni välja ja selle peale ta lasti maha.
Miks?
Sest enesetaputerroristid õhkavad sageli
end ümbritseva pommivöö
telefonile helistades.
Iisrael käitus väga targalt,
mõistes, et terroristid kasutavad naisi kui peibutusparte.
Mis mõttes?
Selles, et kui naine ilmub noaga välja,
jooksevad kõik tema juurde, et temaga midagi ette võtta,
samas kui kvartal või paar eemal juhtub midagi palju hullemat.
Nii et selleks, et ta ei saaks lõhata võimalikku pommi
või suhelda teistega...
Mõelge ise -
püüad ühtpidi jätta muljet, et hakkad kedagi pussitama
ja siis korraga tahad helistada kellelegi?
See pole ju loogiline.
Nii et turvamehed käitusid just nii nagu tarvis.
Mida aga meedia ja ÜRO tegid? Laimasid Iisraeli,
öeldes, et Iisrael on süüdi kõigis neis lugudes.
Las ma tuua veel ühe näite.
Vaid mõni päev enne selle saate salvestamist
saime teada veel ühest terrorirünnakust,
mis toimus samuti bussipeatuses.
Üks mees pussitas seal üht sõdurit ja lasi ta peale seda veel ka maha.
Tahan, et näeksite järgmist.
Kui meedia räägib sellest, kuidas Iisraeli sõdurid tapavad lapsi,
siis siinkohal infoks, et too terrorist oli 21-aastane
ja ta oli muide juudi juurtega ning üldse mitte palestiinlane.
Teiseks, sõdur, kelle ta tappis, oli 19-aastane.
Nii et terrorist oli 21-aastane ja tema poolt tapetu 19-aastane.
See arusaam, et juudi sõdurid tapavad lapsi,
on kaugel reaalsusest.
See kõik peegeldab vaid poliitkorrektsust
ja seda, et meedia vahendab kõike muud kui tõde.
Nii näeme Ilmutuse 9. ptk.'s
seda sama kalduvust hüljata Jumala tõde.
Kuid jätkame nüüd, kust pooleli jäime.
Seal on juttu neljast inglist, kes olid helais Eufrati ääres
ja seda põhjusega.
Ilmutuse 9:15: "Siis päästeti valla need neli inglit,
kes on valmistunud selleks tunniks ja päevaks ja kuuks ja aastaks, et"
Et teha mida?
Oleme kuni selle ajani näinud,
et Jumal pole toonud veel täit inimkonna tapmist või hävingut.
Me nägime eelmise pitseri juures,
et hädaaeg kestis 5 kuud, aga selle aja jooksul ei surnud keegi.
Nad kannatasid tohutut valu, aga nad ei surnud.
Mida me aga nende käitumise juures näeme?
Nad ikkagi ei parandanud meelt ega pöördunud oma teedelt.
Nad ei hüüdnud oma Päästja poole.
Ka polnud nad tundlikud Jumala asjade suhtes.
Üldse mitte.
Nii keeras Jumal veidi tuure juurde.
Ilmutuse 9:15: "Siis päästeti valla need neli inglit,
kes on valmistunud selleks tunniks ja päevaks ja kuuks ja aastaks,
et tappa kolmandik inimestest."
Mõelge sellele! Üks kolmandik kogu inimkonnast!
2 miljardit inimest suremas üsna lühikese aja jooksul.
Ühe aasta, kuu, päeva ja tunniga.
Üks kolmandik kogu inimkonnast.
Kujutage ette, mis mõju sellel oleks.
Võti aga peitub selles, mida see teeks inimeste mõtlemises?
Kas te ei arva, et keegi, kes on tark ja kel on vähegi selget mõistust alles,
mõtleks: "Sellist asja pole varem küll olnud.
Kuidas küll need neli inglit
said nii lühikse aja jooksul tappa üle 2 miljardi inimese?"
See kõik sünnib aga selleks, et tuua inimesi meeleparandusele
ja me ka näeme seda hetke pärast.
Nii et Jumal püüab tuua inimesi arusaamisele,
et Ta on isandate Issand ja kuningate Kuningas,
kes ei talu pattu,
kuid kes samas pakub armu, halastust ja andestust.
Kuid need inimesed siin ei otsi seda.
Vaatame edasi Ilmutuse 9:16.
Mis puutub neisse nelja inglisse,
siis me näeme, et nad juhtisid üht suurt sõjaväge.
Miks ma nii ütlen? Vaatame Ilmutuse 9:16:
"Ja sõjaväe ratsanike arv oli kakskümmend tuhat
korda kümme tuhat"
Kui seda õigesti arvutada,
teeb see kokku 200 000 000 (kakssada tuhat miljonit).
Teate, mida rumal inimene teeb?
Ta mõtleb: "Ainus maa, kellel saab olla nii palju sõdureid,
on Hiina.
Järelikult peab tegu olema Hiinaga."
Lõpetage inimmõistusega arutlemine!
Üks viis, kuidas seda võtta, on see,
et need sõdurid võivad olla täiesti deemonlikud kujud.
Teiseks võib see sõjavägi koosneda paljudest rahvastest.
Kõige olulisem on teada, et see sõjavägi toob kaasa surma.
See on kõige olulisem, mida teada
ja selle allikaks on selle maailma patt.
Isegi, et Jumal on see, kes laseb sel sõjaväel esile tulla.
Ilmutuse 9:16: "...ma kuulsin nende arvu."
Miks see sinna veel lisatud on?
Tänu selle suurusele.
On teatud piibliõpetlasi ja ma igati nõustun nendega,
kes ütlevad, et me ei peaks võtma seda Piibli numbrilist kirjeldust
sõna sõnalt,
vaid nägema seda lihtsalt kui hiiglaslikult suurt armeed,
kes toob ilmamaale kaasa sellise surma.
Ilmutuse 9:17:
"Ning nõnda ma nägin oma nägemuses hobuseid
ja nendel istujaid.
Neil olid tulipunased ja sinised ja väävelkollased soomusrüüd"
Kõik need asjad esindavad taevast kohtumõistmist.
Las ma öelda seda veelkord.
Kõik siin kirjeldatu
ja need 3 sõna, mida siin on kasutatud -
tuli,
sinine, mis on taeva värv ja väävelkollane -
need kõik räägivad maad tabavast taevasest kohtust.
"...ning hobuste pead olid nagu lõvide pead
ning nende suust tuli välja tuld ja suitsu ja väävlit."
Kõik see sümboliseerib põrgut
ehk Jumala hukkamõistu ja karistust.
Seega üks asi, mida me siin ikka ja jälle näeme,
on see, et Jumal liigub, näitamaks, et põrgu on reaalselt olemas.
Mis on tänapäeva teoloogias kangesti populaarne?
Me näeme üha enam ja enam nö piibliõpetajaid,
kes hoiavad eemale patu käsitlemisest,
sest keegi ei taha ju sellest kuulda ja sa kaotad oma populaarsust.
Teiseks ei taha nad rääkida põrgust.
Nad vahel lausa pilkavad põrgu teemat,
mis on samas väga ohtlik.
Miks?
Piiblis on öeldud, et lõpuaegadel saab olema inimesi,
kes heidavad nalja Jeesuse teise tagasituleku üle.
Nad ütlevad: "Kus need Jumala tõotused siis on?"
Nad arvavad, et Jumal pole päris
ja Tal pole mingit meelevalda ega väge
ja Ta tõotustel pole mingit kandepinda.
Nii näitabki Jumal täiesti eitamatul moel,
et Ta Sõna peab paika.
Ja nõnda nagu Jumalariik on imeline õnnistuste paik,
peame me mõistma selle kirjakoha põhjal siin,
et põrgu on võimas needuste paik,
mis kestab igavesti ja muutub üha hullemaks ja hullemaks
Nii et kui sul on vähegi oidu, siis sa ka küsiks Jumalalt:
"Jumal, mida ma peaks tegema, et sellest pääseda?"
Ja mis on vastus?
Väga lihtne - võtta vastu Tema arm
ja otsida Tema andestust.
Seda paigast ja muide ainsast paigast,
kus Tema arm ja andestus on ainsana kättesaadavad.
Jumala arm sai avalikuks läbi Jeesuse isiku ja töö.
Ta loobus ise oma elust - mitte keegi ei võtnud seda Temalt.
Ta loobus ristil oma elust,
tõustes 3 päeva hiljem surnuist, et näidata, et Ta on võitja.
Ta on võitnud ära patu ja surma, olles igavene elava Jumala poeg.
See on see, kust seda leida.
Sa ei leia seda Muhamedist,
sa ei leia seda Budast ega hinduismist
ega ühestki valeõpetusest,
sest on olemas vaid üks tõde.
Seetõttu ongi Piiblis öeldud, et Jeesus on tee, tõde ja elu
ja ilma Temata läheb inimene igavesse hukatusse.
Nii et ka see, millest täna räägime,
on kui eelkuvand sellest,
mida inimene ilma Jeesuseta saab kogema.
Vaatame edasi Ilmutuse 9:19.
Nägime, et nende hobuste suust tuli tuld, suitsu ja väävlit.
Salm 19: "Hobuste meelevald oli nende suus ja nende sabades,
sest nende sabad olid madude sarnased"
Sõna, mida siin kasutatakse, on sama sõna,
mida kasutati mao kohta Eedeni aias.
Ehk siis siin on tegu saatanliku aspektiga,
mille eesmärk on siduda
kogu see karistus, hukkamõist ja tagajärjed
mässumeelsusega.
Sest kui minna tagasi Eedeni aeda,
siis me näeme, kuidas Aadam ja Eeva
mässasid ka Jumala tõe vastu.
Kuid just see mässumeelsus Jumala sõna vastu
avas tee kõigile neile kohutavatele asjadele,
mis said nende reaalsuseks.
Miks? Hülgamise tõttu.
Las ma küsida su käest midagi?
Kas sa kavatsed ka olla nii rumal, kõva südamega ja kangekaelne,
et keeldud Jeesuse vastuvõtmisest?
Kus keeldud avamast end Jumala armastusele
ja väldid iga vähimatki mõtet, et Jumal võiks olemas olla.
Tõenäoliselt on küll selle saate vaatajad kõik usklikud,
kuid samas on nii oluline,
et me jagaks selliseid Piibli kirjakohti ja sõnumeid
oma pereliikmete-, naabrite-, sõprade- ja võhivõõrastega,
valutades südant kadunud hingede pärast.
Kui kirglik on Jumal kadunud hingede suhtes?
Jeesuse rist vastab sellele enam kui hästi.
Vaatame uuesti Ilmutuse 9:19:
"Hobuste meelevald oli nende suus ja nende sabades,
sest nende sabad olid madude sarnased,
neil olid pead ning nendega nad tegid kahju."
Pea on siin seotud tarkusega ja võimega näha
ja nende ainsaks eesmärgiks on teha kahju ehk tuua hävingut.
Mida Jumal tahab? Et me kogeks elu
ja seda ülirohkesti ning igavesti.
Kõik siin peatükis toimuv aga lähtub põrgust
ja Eufrati jõest,
mis on samuti seotud pimeduse riigiga.
Kõik need sündmused näitavad meile, mis mõju on Jumala tõe hülgamisel -
kahju ja häving.
Nüüd aga Ilmutuse 9:20.
20. salm räägib tegelikult sellest,
millest olen juba mitme saate jagu rääkinud.
Jumal teeb seda kõike selleks, et tuua inimesi meeleparandusele;
et ilmutada iseennast
ja näidata, mis on Tema hülgamise tulemus.
Mis juhtub?
Mäletate, oleme praegu rääkinud kuuenda pasuna puhumisest
ja vaid üks pasun on veel jäänud.
Pasun, mis puudutab kogu ülejäänud Ilmutuse raamatut.
Mitte vaid see seitsmes pasun, aga ka seitse raevukaussi,
mille kaudu Jumala viha tuleb täielikult esile.
Kuid vaatame, mida Ilmutuse 9:20 ütleb:
"Aga inimesed, keda neis nuhtlustes ei tapetud"
ehk see 2/3 inimkonnast, kes jäi ellu.
Mida nad tegid?
Langesid põlvili maha, palusid andeks ja võtsid Jeesuse vastu.
Oli nii või?
Ei olnud.
Mida nad tegid?
"Aga inimesed, keda neis nuhtlustes ei tapetud,
ei parandanud meelt oma kätetööst,
et nad oleksid loobunud kummardamast kurje vaime
ning kuld- ja hõbe- ja vask- ja kivi- ja puujumalaid,
kes ei suuda näha ega kuulda ega kõndida."
Ehk teisisõnu neis pole elu ega väge ega midagi.
Ja ometi inimesed ei jätnud neid.
Mis on selle taga peituv sõnum?
Nad ei pöördu ära surmast.
Nad valisid elu asemel surma. See on see, mida see salm tähendab.
Kui me hülgame meeleparanduse, hoiame me kinni surmast.
Neile inimestele meeldisid
kõik need kivist, puust, kullast ja hõbedast ebajumalad.
Miks?
Sest inimestel oli kontroll nende üle.
Ehk teisisõnu - nad ei parandanud meelt,
sest nad tahtsid ise omada kontrolli oma elu üle.
Nad ei tahtnud elada alistunud elu Jumala teedel.
Ehk teisisõnu - nad hülgasid Ta armu.
Mitte seetõttu, et nad poleks sellest teadnud või seda mõistnud.
Nad olid piisavalt targad mõistmaks, mis toimub.
Jumal ilmutas nende 6 pasuna kaudu oma väge ja meelevalda,
aga inimesed hülgasid Ta siiski täiesti uskumatul moel.
Me näeme siin, et nad ei parandanud meelt
ega pöördunud iseendi kätetööst ehk sellest, mida nad tahtsid.
Ilmutuse 9:21:
"Nad ei parandanud meelt oma mõrvadest ega oma nõidustest
ega oma hoorustest..." ehk seksuaalsest ebamoraalsusest.
Tahan, et näeksite siin midagi, enne, kui täna lõpetame.
Seda, kui lootusetus seisus need inimesed on,
kui nad ei võta vastu Jumala tõde.
Mis neid sel juhul ees ootab?
Kohtumine Kõikväelise, püha ja Kõikehaarava Jumalaga,
kes ei salli pattu.
Kuid 2/3 kogu inimkonnast otsustas, et nad ei taha muuta oma eluviisi,
vaid nad tahtsid jätkata nii nagu nemad tahtsid.
Miks?
See kõik taandub ühele lahingule selle üle,
kes saab olema su elu jumal?
Kas Issand Jeesus Kristus või sina ise?
Las ma küsida midagi.
Miks sa peaks tahtma võtta vastutuse juhtida ise kogu oma elu?
Las ma jagada sinuga midagi.
Tead, mis teeb tänapäeval võidukäiku?
Ravimid stressi ja ärevuse vastu.
Rohkem aga kui kunagi varem,
saavad inimesed 99% juhtudest nõu mittejumalikest allikatest.
Inimesed on õnnetud ja kurvad
ja nad ei tea isegi, miks,
aga nad ei leia rahu ega rahulolu oma elu suhtes.
Nad lähevad mõnda aega ühe asja järele
ja siis mõnda aega teise asja järele, leidmata ikka rahuldust.
Miks?
Sest nad ei ava end Jumalale.
Psalmist ütleb:
"Maitske ja vaadake, et Issand on hea!"
See tähendab - avage end Jumalale,
hakake lugema Ta Sõna ja rakendage seda oma ellu.
Sest teate, mida Jumal siis teeb?
Jumal on ustav.
Ta ütleb Piiblis: "Kes otsivad mind, need ka leiavad minu."
Jumal ilmutab end sulle,
et sa võiksid teada tõde ja saada vabaks.
Kuid Jumal ei kingi meile vaid igavest elu
ja igavest kindlustunnet elu kohta Tema kuningriigis,
vaid me saame ka kogema rahu, mis ületab kogu inimliku mõistuse.
Me saame kogema rahulolu, mis ei sõltu me olukordadest
vaid tõsiasjast, et me kuulume Jumalale.
See on see, mis rahuldab meid
ja mis annab jõudu pidada vastu, kui asjad kisuvad raskeks.
Seda vastupidavust aga märkavad ka meid ümbritsevad inimesed
ja see saab olema võimaluseks
tunnistada tõde meie Issanda ja Päästja -
Jeesuse kohta.
Me aeg on tänaseks läbi,
aga me jätkame järgmine kord Ilmutuse 10. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas